|  |  |
| --- | --- |
|  | **KINNITATUD**  Välisvahendite osakonna juhataja 13.09.2023 otsusega nr 1-24/136  „Perioodi 2021–2027 Euroopa Sotsiaalfondi meetme „Kodanikuühiskonna mõju suurendamine ja arengu toetamine“ vormide kinnitamine“  LISA 1 |
| **Seletuskiri toetatavate tegevuste eelarvele perioodil 01.01.-31.12.2024** |  |

* 1. **Toetatav tegevus: 2.1. Süsteemse kogukonnapõhise laste ja noorte kaasamismudeli arendamine**

**1.1.1. Arenguprogrammi välja töötamise kulu** (eelarve tabeli rida nr 1.1.1)

2024. aastal on arenguprogrammi välja töötamise kulu 46 000 eurot.

Arenguprogrammi väljatöötamiseks mõeldud sisendi kogumiseks on sellest planeeritud 11 000 eurot.

Arenguprogrammi väljatöötamisega seotud kuludeks on töögrupi kaasamisega seotud kulud nagu transpordi, majutus-, toitlustus- ja seminariruumide rendi kulud. Töögrupp moodustatakse arenguprogrammi lähteülesande koostamiseks. Kulu sisaldab töögrupi modereerimise ning oskuste ja vajaduste kaardistamise eksperdi kulu.

Maakondlike kodanikuühiskonna konsultantidele ja maakondliku kodanikuühiskonna nõustamisteenusega seotud isikutele mõeldud Hollandi õppereisi korraldamiseks ja ellu viimiseks on planeeritud 35 000 eurot. Õppereisi kuludeks on transpordi, majutus-, toitlustus- ja seminariruumide rendi kulud ning koolituskulu. Reisil osaleb umbes 20 inimest ja organiseemiseks järgitakse riigihanke seadust

**1.1.2 Arenguprogrammi läbi viimise kulu** (eelarve tabeli rida nr 1.1.2).

Arenguprogrammi läbi viimise kuluks on planeeritud 60 000 eurot. I osamakse on 30 000, mis kajastub 2024. eelarves. Arenguprogrammi läbiviija leidmiseks korraldatakse riigihange, mis viiakse läbi 2024. a I poolaastal, arenguprogrammi tegevused on plaanis läbi viia vahemikus 2024. a III kvartal kuni 2025. III kvartal. Arenguprogrammi käigus korraldatakse vastavalt kaardistuse tulemusele vajadusel koolitusi, seminare, kohtumisi ja õppereise. Arenguprogrammi täpsem sisu selgub programmi valmimisel.

Arenguprogrammi sisu kirjeldatakse lähteülesandes, mida hakatakse koostama koos töögrupiga 2024 aasta I kvartalis. Lõplik arenguprogrammi ülesehitus selgub peale riigihanke läbiviimist.

Arenguprogrammi alategevusteks on koolitused, seminarid, võrgustikutööd edendavad kohtumised vms tegevused.

**1.1.3 Arenguprogrammi hindamise kulu** (eelarve tabeli rida nr 1.1.3).

2024. aastaks arenguprogrammi hindamise kulusid ei ole planeeritud.

* 1. **Toetatav tegevus: 2.2 Laste ja noortega tegelevate vabaühenduste kaasamis- ja osalemisoskuste tõstmine**

**1.2.1 Maakondlike koolitus- ja arendustegevuste korraldamine ja läbi viimine**

**1.2.1.1 Maakondlike koolitus- ja arendustegevuste ette valmistamise ja välja töötamise kulu** (eelarve tabeli rida nr 2.1.1).

Maakondlike koolitus- ja arendustegevuste ette valmistamise ja välja töötamise kulu on planeeritud 10 500 eurot.

Maakondlike koolitus- ja arendustegevuste ettevalmistamisega seotud kulud on töögrupi vms kohtumiste toitlustus-, majutus- ja seminariruumide rendi kulud ning töögrupi või kohtumise modereerimise ja esineja kulu ning vabaühenduste arenguvajaduste kaardistamiseks vajalik eksperdi kulu. Arenguvajadused kaardistatakse igas maakonnas.

**1.2.1.2** **Maakondlike koolitus- ja arendustegevuste läbi viimise kulu** (eelarve tabeli rida nr 2.1.2).

Koolitus- ja arendustegevuste läbiviimise kulusid on planeeritud 49 500 eurot.

Kohtumisi ja/või koolitusi plaanitakse viia läbi igas maakonnas vabaühenduste arenguvajaduste kohta info kogumiseks. Kohtumiste ja koolitustega seotud kulud on majutus-, transpordi, toitlustus- ja seminariruumide rendi kulud ning ürituste modereerimise ja läbiviimisega seotud ekspertide kulud. Koolituse ja arengutegevuse sisust ja eeldatavast maksumusest lähtub, kas teenus ostetakse hanke korras sisse.

**1.2.1.3 Maakondlike koolitus- ja arendustegevuste hindamise kulu** (eelarve tabeli rida nr 2.1.3).

2024. aastaks koolitus- ja arendustegevuste hindamise kulusid ei ole planeeritud.

**1.2.2 Noortele suunatud teadlikkust tõstvate kohtumiste ja sündmuste korraldamine**

**1.2.2.1 Kohtumiste ja sündmuste ning teavitustegevuste ette valmistamine** (eelarve tabeli rida 3.1.1).

Kohtumiste ja sündmuste ning teavitustegevuste ettevalmistamiseks (sh töögrupi ja eksperdi kaasamiseks) on planeeritud 5 000 eurot.

**1.2.2.2 Kohtumiste ja sündmuste ning teavitustegevuste läbi viimine ja korraldamine** (eelarve tabeli rida 3.1.2).

2024. aastaks on planeeritud 8 noortele suunatud kohtumist või sündmust kogumaksumusega 40 000 eurot. Tegevuse sisu selgub 2024. aasta I pooles, mil koostatakse töögrupi poolt plaan edasise tegevuse osas.

Kohtumiste ja sündmuste läbi viimise kuludeks on moderaatorite ja esinejate kulu, transpordi, toitlustus- ja seminariruumide rendi kulud ning teavituskulu.

**1.2.2.3 Kohtumiste ja sündmuste ning teavitustegevuste hindamine** (eelarve tabeli rida 3.1.3). 2024. aastaks kohtumiste ja sündmuste ning teavitustegevuste hindamise kulusid ei ole planeeritud.

**1.3 Tegevuste otsese personalikulu horisontaalne kulukoht** (eelarve tabeli rida 4.1)

Personali palgakuludeks 59 756 eurot. Personali palgakulud sisaldavad projektijuhi töötasu ja töötasu või füüsilise isikule võlaõigusseaduses nimetatud töövõtu- või käsunduslepingu alusel makstav tasu projekti tegevuste ellu viimiseks, näiteks kohtumiste ja sündmuste korraldamine, teavitustegevused vms.

Personali lähetus- ja transpordikuludeks on planeeritud 8 800 eurot.

Muud elluviimisega seotud otsesed kulu 2 000 eurot, mis on mõeldud ettenägematuteks kuludeks, mis on projektiga seotud ja tegevuste ellu viimiseks vajalikud.

Kaudsed kulud 17 608.92 (7% otsestest kuludest) (eelarve rida 5.1).

**Tegevuste elluviimiseks 2024. aastal kulub 267 164.92 eurot,** millest 17 608.92 eurot on kaudsed kulud (7% otsestest kuludest).